Danske dagblades oplag falder. Værst ser det ud for de regionale aviser. Det gælder også Nordjyske Stiftstidende. Det fortæller Berlingske Tidende, der i øvrigt er det eneste landsdækkende dagblad, der ikke har ondt i oplagstallene. Samtlige daglige betalingsaviser er under ét gået tilbage med 3,5 pct. Det viser nye tal fra Dansk Oplagskontrol. Når det gælder regionale dagblade er der tale om fald i oplaget på mere end 10 pct., fortæller avisen. Helt præcist er Nordjyske Stiftstidende gået tilbage med 13,8 pct. - dog overgået af Århus Stiftstidende, hvis oplag er faldet 16,8 pct.

Referat:
Næsten 14 pct. fald i Nordjyske Stiftstidendes oplag